Jim Parsons

James Joseph Parsons (* 24. marec 1973, Houston, Texas, USA) je americký herec. Preslávila ho postava Sheldona Coopera v sitkome Teória veľkého tresku. Za túto rolu získal množstvo ocenení, vrátane štyroch Primetime Emmy Awards pre najlepšieho herca v hlavnej úlohe komediálneho seriálu a Zlatého glóbusu za najlepší mužský herecký výkon v komediálnom/hudobnom seriáli.

V roku 2011 debutoval na Broadwayi v hre The Normal Heart, za ktorú získal nomináciu na Drama Desk Award. Túto rolu si zopakoval aj vo filmovej adaptácii a obdržal siedmu nomináciu na Cenu Emmy, tentokrát v kategórii Najlepší herec vo vedľajšej úlohe miniseriálu alebo filmu. 

 Skorý život 

Jim Parsons sa narodil v Houstone v St. Joseph Hospital a vyrastal v jednom zo severných predmestí, Spring. Jeho otec bol Milton Joseph „Mickey/Jack“ Parsons, Jr. (6. február 1949 – 29. apríl 2001) a matka učiteľka, Judy Ann (rod. McKnight). Sestra Julie Ann Parsons je tiež učiteľka."Who Do You Think You Are? TV episode; Sep 2013 Navštevoval Klein Oak High School v Spring. 

Parsons poukazuje na rolu v hre Noises Off počas svojho prvého ročníka, že bol prvýkrát „celkovo prepojený s rolou, ktorú hral a začal skutočne rozumieť, čo znamená byť úprimný na javisku“. Po role Kola-Kola bird v školskej produkcii The Elephant's Child bol vo veku šiestich rokov rozhodnutý stať sa hercom. Mladý Parsons našiel veľký vplyv v sitkomoch ako sú Three's Company, Family Ties a Show Billa Cosbyho. 

Po absolvovaní strednej školy obdržal bakalársky titul na University of Houston. V tomto období vystupoval v 17 divadelných hrách počas 3 rokov. Stal sa zakladajúcim členom Infernal Bridegroom Productions a pravidelne sa objavoval v Stages Repertory Theatre. V roku 1999 sa zapísal na štúdium na University of San Diego. Bol jedným zo siedmich študentov prijatých na špeciálny dvojročný kurz v klasickom divadle vyučovanom v spolupráci s Old Globe Theater. Riaditeľ programu Rick Seer pripomenul, že má výhrady týkajúce sa prijatia Parsonsa: „Jim je veľmi špecifická osobnosť. Je úplne jedinečný, čo je jeden z dôvodov jeho úspechu. Ale obávame sa: 'Prispôsobí sa klasickému divadlu, prispôsobí sa tomu druhu tréningu, ktorý robíme?'. No je natoľko talentovaný, že sme sa rozhodli dať mu šancu a uvidíme, ako to bude fungovať.“  Parsons mal zo školy radosť a v rozhovore priznal, že sa bude snažiť získať doktorát, ak by to bolo možné: „Škola bola taká bezpečná!... Často by ste sa čudovali, čoho ste boli schopní no niektoré veci by vás stále neprekvapovali.“ Parsons v roku 2001 získal magisterský titul a presťahoval sa do New Yorku.

V septembri 2013 zisťoval svoju rodinnú históriu v programe Who Do You Think You Are? a objavil francúzske dedičstvo z otcovej strany. Jedným z jeho predkov bol francúzsky architekt Louis-François Trouard (1729 – 1804).

 Kariéra 

 Začiatky 
V New Yorku Parsons pracoval v produkciách Off-Broadway a objavil sa aj v televízii. Vo veľmi diskutovanej reklame Quiznos (2003) hral muža, ktorý vyrastal s vlkmi. Mal opakujúcu sa rolu v televíznej šou, Judging Amy a vystúpil aj v seriáli Ed. Parsons mal tiež niekoľko menších úloh vo filmoch Precitnutie v Garden State (Garden State) a Škola zvádzania (School for Scoundrels).
náhľad|311x311bod|Parsons a jeho hereckí kolegovia zo seriálu Teória veľkého tresku, Kaley Cuocová a Johnny Galecki (2013)

 Prelomová rola v Teórii veľkého tresku 
Parsons odhaduje, že sa zúčastnil konkurzov pre 15 až 30 televíznych pilotných dielov, ale v mnohých prípadoch, aj keď bol do role obsadený, šou sa zrušila, pretože nedokázali nájsť televíznu sieť, ktorá by ju chcela kúpiť. Výnimka prišla so seriálom Teória veľkého tresku (The Big Bang Theory). Po prečítaní pilotného scenáru Parsons cítil, že by rola Sheldona Coopera mohla byť preňho vhodná. Hoci necítil žiaden vzťah s postavou, bol očarený dialógovou štruktúrou, štýlom, ktorým autori „skvele používajú slová, o ktorých väčšina z nás ani nevie, že by mohli vytvoriť rytmus. A ten rytmus ma dostal. Bola to šanca tancovať pomedzi dialógmi a viacerými spôsobmi to stále je“. 

Na konkurze urobil dojem na seriálového tvorcu, Chucka Lorreho, ktorý na druhom konkurze trval na tom, aby videl či by Parsons vedel zopakovať svoj výkon. Parsons bol obsadený do role Sheldona Coopera, fyzika so sociálnym nezáujmom, ktorý často podceňuje svojich kamarátov a servírku žijúcu v byte oproti. Úloha si vyžaduje, aby „odrapkal časť po časti tesne zloženého rytmického dialógu, ako aj pracoval s výrazom tváre a tela v priebehu ticha, ktoré nasleduje“. Parsons vďačí University of San Diego za tréning a nástroje, ktoré mu pomáhajú prekonať Sheldonove texty.

Televízny kritik Andrew Dansby porovnáva Parsonsovu telesnú komédiu s Busterom Keatonom a inými hviezdami nemého filmu. Lorre chváli Parsonsov inštinkt, hovoriac, že „toto nemôžete niekoho naučiť“. Tiež opísal jeho „skvelý zmysel kontroly nad každou časťou tela, spôsob, akým chodí, drží svoje ruky, týči hlavu a tiky jeho tváre“. Kritik Lewis Beale opísal Parsonsovo vystúpenie „akoby postava a herec bola jedna osoba“. Parsons pripúšťa, že táto práca „vyžaduje väčšie úsilie, než si myslel, že by sitkom mohol priniesť. A to je naozaj zábava“. 

V auguste 2009 vyhral Cenu Asociácie televíznych kritikov za najlepší výkon v komédii, čím porazil Aleca Baldwina, Tinu Fey, Stevea Carella a Neila Patricka Harrisa.  Parsons bol v rokoch 2009, 2010, 2011, 2012, 2013 a 2014 nominovaný na Primetime Emmy Award pre najlepšieho herca v hlavnej úlohe komediálneho seriálu a v rokoch 2010, 2011, 2013 a 2014 tieto nominácie aj vyhral. V septembri 2010 spolu so svojimi hereckými kolegami Johnnym Galeckim a Kaley Cuocovou podpísali nové zmluvy, ktoré každému z nich garantovali 200,000 $ za epizódu štvrtej série Teórie veľkého tresku so značným vzrastom honoráru počas ďalších troch sezón. Tiež im bol sľúbený percentuálny podiel z príjmov.  V januári 2011 Parsons vyhral Zlatý glóbus za najlepší mužský herecký výkon v komediálnom/hudobnom seriáli (cenu prevzal od svojej kolegyne Cuocovej). Od augusta 2013 si trojica zarobila 325,000 $ za epizódu. V auguste 2014 opäť podpísali nový kontrakt, ktorý každému z nich garantoval 1,000,000 $ za epizódu počas ôsmej, deviatej a desiatej série Teórie veľkého tresku rovnako, ako aj 4-násobok ich percentuálneho podielu z výnosov na viac ako 1% každému.

 Osobný život 
Parsons žije v New Yorku v okolí Gramercy Parku, pričom zároveň obýva rezidenciu v Los Angeles. Jeho otec 29. apríla 2001 zomrel pri autonehode. 23. mája 2012 článok v The New York Times poznamenal, že Parsons je homosexuál a je už desať rokov vo vzťahu. Jeho partnerom je umelecký riaditeľ Todd Spiewak. V októbri 2013 Parsons popísal ich vzťah ako „akt lásky, rannej kávy, chodenia do práce, prania oblečenia, chodenia von so psami – stály život, nudná láska“. Parsons a Spiewak sa v máji 2017 zosobášili. 

 Filmografia 
náhľad|Parsons na 2009 San Diego Comic Con International|269x269bod

 Film 
RokNázovRolaPoznámky2003Happy EndAsistent kastingu2004Precitnutie v Garden StateTim2005HeightsOliver2005The Great New WonderfulJustin2005SidneyKrátky film200610 Items or LessRecepčný2006Škola zvádzaniaSpolužiak2007On the Road with JudasJimmy Pea2007Gardener of EdenSpim2011Rok vtákovCrane2011MupetiĽudský WalterMedailónik2012Sunset StoriesPrince2014Wish I Was HerePaul2015Konečne domaOhHlas2015VisionsDr. Mathison2016Hidden FiguresPaul Stafford2018A Kid Like JakeGreg Wheeler

 Televízia 
RokNázovRolaPoznámky2002EdChetEpizóda: „The Road“2004Why Blitt?MikeNepredaný pilot stanice Fox2004TasteKrisNepredaný pilot stanice CBS2004 – 2005Judging AmyRob Holbrook7 epizód2007 – 2019Teória veľkého treskuSheldon CooperHlavná rola2009GriffinovciSheldon CooperHlas
Epizóda: „Business Guy“2010Glenn Martin, DDSDravenHlas
Epizóda: „Jackie's Get-Witch-Quick Scheme“2011The Super Hero Squad ShowNightmareHlas
Epizóda: „Blind Rage Knows No Color“2011Pound PuppiesMilton FeltwaddleHlas
2 epizódy2011iCarlyCalebEpizóda: „iLost My Mind“2011Mestečko HeurékaCarl the JeepHlas
Epizóda: „Do You See What I See“2012GriffinovciGay-JackerHlas
Epizóda: „Joe's Revenge“2012The High Fructose Adventures of Annoying OrangeHenry ApplesauceHlas
Epizóda: „Generic Holiday Special“2012Kick Buttowski: Suburban DaredevilLarry WilderHlas
Epizóda: „Jock Wilder's Nature Camp“2013Who Do You Think You Are?On sám4. séria, 8. epizóda2014Saturday Night LiveModerátorEpizóda: „Jim Parsons/Beck“2014Rovnaké srdciaTommyTelevízny film2014Elf: Buddy's Musical ChristmasBuddyHlas2020HollywoodHenry WillsonVedľajšia postava

 Divadlo 
RokNázovRolaMiesto1993BalkónTorturer (Arthur)1994Rosencrantz and Guildenstern Are DeadRosencrantz1995La RondeAlfred1995EndgameClovInfernal Bridegroom Productions1995Marat/SadeSteveInfernal Bridegroom Productions1996Guys and DollsRusty CharlieInfernal Bridegroom Productions1996Eddie Goes to Poetry CityEddieNew York Theatre1996Jack and the Future Is In EggsJack1996OthelloIagoInfernal Bridegroom Productions1996Suicide in B-flatInfernal Bridegroom Productions1996WoyzeckDoctor / Horse's HeadInfernal Bridegroom Productions1997Višňový sadYashaInfernal Bridegroom Productions1997Chili QueenBuddyStages Repertory Theatre1997Camino RealBaronInfernal Bridegroom Productions1997Last RitesTiger CleanInfernal Bridegroom Productions1998Threepenny OperaMacHeathInfernal Bridegroom Productions1998Below the BeltDobbitt1998In the Jungle of the CitiesJ. FinnayInfernal Bridegroom Productions1998Tamalalia 3: The Cocktail PartyPsychotický psychiaterInfernal Bridegroom Productions1998King Ubu is KingTom, Mister Nice GuyInfernal Bridegroom Productions1998The Pitchfork DisneyPresley StrayStages Repertory Theatre1999Marie and BruceHerb / Fred / WaiterInfernal Bridegroom Productions1999Tamalalia 4: The Camp-OutRalfInfernal Bridegroom Productions2001DaOld Globe Theatre2002What Happened WasJackieThe Paradise Theatre2001The CastleJeremiahManhattan Ensemble Theatre2002TartuffeValèreLa Jolla Playhouse 2004The Love for Three Oranges (Gozzi)Prince TartagliaLa Jolla Playhouse2011The Normal HeartTommy BoatwrightJohn Golden Theatre2012HarveyElwood DowdStudio 542015 – 2016An Act of GodGodStudio 54 / Booth Theatre

 Referencie 

 Iné projekty 

 Externé odkazy 



Zdroj 


Kategória:Divadelní herci USA
Kategória:Filmoví herci USA
Kategória:Televízni herci USA
Kategória:Osobnosti USA francúzskeho pôvodu
Kategória:Osobnosti z Houstonu
Kategória:LGBT osobnosti USA
Kategória:Držitelia ceny Zlatý glóbus za najlepší mužský herecký výkon v seriáli (komédia/muzikál)
Kategória:Držitelia ceny Emmy za najlepší mužský herecký výkon (komédia)